Document ID: 32008R0463

KOMISJONI MÄÄRUS (EÜ) nr 463/2008,
28. mai 2008,
millega parandatakse määrust (EÜ) nr 1484/95 (muudetud määrusega (EÜ) 346/2008) kodulinnuliha- ja munasektori ning ovoalbumiini tüüpiliste hindade suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 5 lõiget 4,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (2) eriti selle artikli 5 lõiget 4,
võttes arvesse nõukogu 29. oktoobri 1975. aasta määrust (EMÜ) nr 2783/75 ovoalbumiini ja laktalbumiini ühise kaubandussüsteemi kohta, (3) eriti selle artikli 3 lõiget 4,
ning arvestades järgmist:
(1)
Kontrollimisel avastati viga komisjoni määruse (EÜ) nr 346/2008 (4) lisas, millega muudeti tüüpilisi hindu kodulinnuliha- ja munasektorites ning ovoalbumiini tüüpilist hinda, mis olid kehtestatud komisjoni 28. juuni 1995. aasta määrusega (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud. (5) Seepärast tuleb kõnealune viga parandada.
(2)
Arvestades, et parandusega kehtestatud tüüpilised hinnad ja kehtivad tagatised on soodsad importijatele, on asjakohane ette näha, et käesolevat määrust kohaldatakse alates määruse (EÜ) nr 346/2008 jõustumise kuupäevast. Vea tõttu mõjutatud tootekoodide puhul tuleks ette näha ülemääraselt makstud summade tagastamine vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (6) artiklile 236 ning komisjoni määruses (EMÜ) nr 2454/93 (millega kehtestatakse ühenduse tolliseadustiku rakendussätted) (7) sätestatud rakenduseeskirjadele.
(3)
Määrust (EÜ) nr 1484/95 (muudetud määrusega (EÜ) nr 346/2008) tuleks seepärast parandada.
(4)
Käesolevas määruses sätestatud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1484/95 (muudetud määrusega (EÜ) nr 346/2008) I lisas esitatud teatavate toodete puhul kohaldatavaid tüüpilisi hindu ja kehtivaid tagatisi muudetakse vastavalt käesoleva määruse lisale.
Artikkel 2
Kui käesolevas määruses esitatud tüüpilised hinnad ja kehtivad tagatised on importijatele soodsamad kui määruse (EÜ) nr 346/2008 lisas esitatud tüüpilised hinnad ja kehtivad tagatised, võib tolliamet, kus import registreeriti, maksta huvitatud osalise nõudmisel osaliselt tagasi liigselt makstud tollimaksu kaupade puhul, mis pärinevad asjaomastest kolmandatest riikidest ja mis on lastud vabasse ringlusse muudetud määruste kohaldamise ajal. Hüvitisetaotlus tuleb esitada hiljemalt käesoleva määruse jõustumisele järgneva kolmanda kuu viimaseks päevaks ja sellele peab olema lisatud asjaomase impordipartii vabasse ringlusse lubamise deklaratsioon.
Artikkel 3
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 18. aprillist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. mai 2008

Labels: 2
3
17